মো: সাইফুল ইসলাম পুলিশি অভিযানের বিষয়টি টের পেয়ে পুলিশের চোখ ফাঁকি দিয়ে ছদ্মবেশে সু-কৌশলে নিজ বাড়ীর পার্শ¦বর্তী ধানের বিলে গিয়ে লুকিয়ে থাকে। তল্লাশীকালে আসামী’কে নিজ বাড়ীতে না পেয়ে পুলিশ সদস্যরা তাকে আশপাশ এলাকায় খোঁজাখুজি করাকালে আসামী মো: সাইফুল ইসলাম’কে তার বাড়ীর পার্শ্ববর্তী ধানের মাঠ ও বিল দিয়ে পালিয়ে যেতে দেখেন। রাঙ্গুনীয়া সার্কেল অফিসার অভিযানে নিয়োজিত অফিসার-ফোর্স’দের ‘ফরেরখীল’ বিলটি ঘিরে ফেলার নির্দেশ দেন। অত:পর রাঙ্গুনীয়া সার্কেলের সহকারী পুলিশ সুপার, পুলিশ পরিদর্শক(তদন্ত) আবুল কালাম আজাদ ও কয়েকজন অফিসার-ফোর্সসহ আসামী’কে গ্রেফতার করার জন্য বিলে লাফিয়ে পড়েন। প্রায় ২ ঘন্টা কাঁদা-পানিতে অভিযান চালিয়ে সহকারী পুলিশ সুপার মোহাম্মদ জাহাঙ্গীর সঙ্গীয় অফিসার-ফোর্সসহ আসামী সাইফুল ইসলাম’কে ধরতে সক্ষম হন। ধৃত আসামীর দেহ তল্লাশী করে তার পরিহিত লুঙ্গির নীচে কোমড়ে গোঁজানো অবস্থায় ১টি বিদেশী পিস্তল পাওয়া যায়। বিল ও ধানী জমিতে পর্যাপ্ত পানি ও কাঁদা থাকায় আসামী’কে ধরতে তাদের প্রচন্ড বেগ পেতে হয়। জিজ্ঞাসাবাদে আসামী তার হেফাজতে আরো অস্ত্রশস্ত্র আছে মর্মে স্বীকার করে। আসামীর প্রদত্ত তথ্য ও দেখানো মতে সিনিয়র সহকারী পুলিশ সুপার (রাংগুনিয়া সার্কেল) এর নেতৃত্বে ধৃত আসামী সাইফুল ইসলামের বসত ঘরের মধ্যবর্তী শয়ন কক্ষের খাটের নীচ হতে ১টি প্লাষ্টিকের বস্তায় রক্ষিত ১টি দেশীয় তৈরী পিস্তল, ৩টি বন্দুক, ৩টি এলজি, ২টি পাইপগান এবং ২৭ রাউন্ড কার্তুজ উদ্ধার করা হয়।